Radu Mihaiu, primarul USR din Sectorul 2 din București, este cel mai criticat primar de sector, provocând furia cetățenilor de fiecare dată. Oamenii din Sectorul 2 s-au săturat de mizerie și lipsa investițiilor.
USR-istul a început să-și facă video-uri în campania electorală, însă cetățenii scot la iveală toate problemele pe care primăria nu le-a rezolvat, potrivit psnews.ro.
Radu Mihaiu a avut un mandat dezastruos, provocând noi probleme pentru Sectorul 2, în loc să le rezolve pe cele deja existente, susține sursa citată. Radu Mihaiu promite, cu doar 2 luni înainte de vot, că va reface Pasajul Obor, din nou.
Mihaiu face din nou promisiunile cu care s-a lansat în campania trecută
În 2021, Pasajul pietonal Obor a primit investiții de 3,5 milioane de lei, în timpul mandatului lui Radu Mihaiu. Primarul trebuia să modernizeze respectivul pasaj, însă 3 ani mai târziu aflăm că vrea să facă același lucru.
"Lucrările în derulare fac parte din proiectul "Amplasare copertine, închidere pasaj, reparare pardoseli și socluri Pasaj Pietonal Obor" – executat în baza Autorizației de Construire nr. 85/15″ C4 din 04.03.2021. (…) Valoarea totală a contractului este de 3.505.746,68 lei TVA inclus", preciza ADP Sector 2, în 2021.
După 3 ani, chiar Radu Mihaiu recunoaște că și-a bătut joc de cele 3,5 milioane de lei
"De peste 20 de ani, în acest pasaj nu au fost făcute decât cârpeli", spune primarul într-un video.
USR-istul uită că și el a făcut "cârpeli" cu 3,5 milioane de lei. Banii cetățenilor nu au rezolvat nimic, deoarece în 2024 primarul vrea din nou să schimbe cupolele, să refacă pereții pasajului, sistemul de iluminat. De data aceasta, costul total al reparațiilor se ridică la 15 milioane de lei.
Situația din Sectorul 2 este una tragică: în 2021, ADP Sector 2 a făcut lucrări de 3,5 milioane de lei în pasaj, iar în 2022 Radu Mihaiu anunța că voia alte lucrări în același pasaj.
Din 2022 și până în 2024, primarul USR n-a mai făcut nimic. Mihaiu a așteptat campania electorală pentru a începe lucrările. La alegerile locale din acest an repetă aceleași promisiuni din 2020.
Cetățenii, furioși pe Radu Mihaiu
Cetățenii din Sectorul 2 sunt tot mai furioși cu primarul USR. Aceștia îl critică de fiecare dată pe rețelele de socializare, iar echipa de comunicare a primarului elimină multe comentarii.
Totuși, primarul primește atât de multe comentarii negative încât echipa lui nici nu mai poate ține pasul cu acestea. Cetățenii se plâng pe pagina primarului, dar USR-istul ignoră problemele acestora, nici măcar nu le răspunde.
Cineva din Sectorul 2 se plânge că primarul permite ca sălile de jocuri de noroc (celebrele păcănele) să fie instalate în apropierea locurilor de joacă pentru copii.
"Nu mai merge cu vrăjeală, nu mai vezi încă un mandat la primăria S2. Ai puțin bun simț și lasă-ne. Vino în spatele blocului 32, Moșilor 288 și o să vezi un loc de joacă. La nici 8 m de acest loc este o sală de jocuri de noroc,deși legea interzice acest lucru, unde vin tot felul de bombardieri care ies la fumat și merg în părculeț unde folosesc un limbaj suburban în prezența copiilor și părinților", scrie un cetățean pe pagina primarului.